CELEX: 62017CN0527
Language: el
Date: 2017-09-05 00:00:00
Title: Υπόθεση C-527/17: Αίτηση προδικαστικής αποφάσεως την οποία υπέβαλε το Bundespatentgericht (Γερμανία) στις 5 Σεπτεμβρίου 2017 — LN

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/11
            
         Αίτηση προδικαστικής αποφάσεως την οποία υπέβαλε το Bundespatentgericht (Γερμανία) στις 5 Σεπτεμβρίου 2017 — LN
   (Υπόθεση C-527/17)
   (2017/C 402/13)
   Γλώσσα διαδικασίας: η γερμανική
   
      Αιτούν δικαστήριο
   
   Bundespatentgericht
   
      Διάδικοι στην υπόθεση της κύριας δίκης
   
   
      Προσφεύγουσα: LN
   
      Καθού: Deutsches Patent- und Markenamt
   
      Προδικαστικό ερώτημα
   
   Υποβάλλει στο Δικαστήριο της Ευρωπαϊκής Ένωσης δυνάμει του άρθρου 267 ΣΛΕΕ το ακόλουθο προδικαστικό ερώτημα:
   Έχει το άρθρο 2 του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας (1) για τα φάρμακα, την έννοια ότι η έγκριση δυνάμει της οδηγίας 93/42/ΕΟΚ (2) ενός συνδυασμού ιατροτεχνολογικού προϊόντος και φαρμάκου κατά την έννοια του άρθρου 1, παράγραφος 4, της οδηγίας 93/42/ΕΟΚ πρέπει να θεωρηθεί ότι ισοδυναμεί, για τους σκοπούς του κανονισμού, με ισχύουσα άδεια κυκλοφορίας στην αγορά δυνάμει της οδηγίας 2001/83/ΕΚ (3), εφόσον το φαρμακευτικό συστατικό ελέγχθηκε, στο πλαίσιο διαδικασίας εγκρίσεως κατά το παράρτημα Ι, σημείο 7.4, παράγραφος 1, της οδηγίας 93/42/ΕΟΚ, από φαρμακευτικό οργανισμό κράτους μέλους της ΕΕ, σύμφωνα με τα οριζόμενα στην οδηγία 2001/83/ΕΚ, ως προς την ποιότητα, την ασφάλεια και τη χρησιμότητά του;
   
      (1)  EE L 152, σ. 1.
   
      (2)  Οδηγία 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων, EE L 169, σ. 1.
   
      (3)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση, EE L 311, σ. 67.